CELEX: 62006CO0421
Language: et
Date: 2007-11-08
Title: Euroopa Kohtu määrus (kolmas koda), 8. november 2007. # Fratelli Martini & C. SpA ja Cargill Srl versus Ministero delle Politiche agricole e forestali ja teised. # Eelotsusetaotlus: Consiglio di Stato - Itaalia. # Kohtuasi C-421/06.

Euroopa Kohtu (kolmas koda) 8. novembri 2007. aasta määrus – Fratelli Martini ja Cargill
      (kohtuasi C‑421/06)
      Kodukorra artikli 104 lõike 3 esimene lõik – Euroopa Kohtu otsus, millega tunnistatakse tühiseks ühenduse õigusnorm – Institutsioonide kohustused – Loomatervishoid – Segasööt – Segasööda etiketile söödas esinevate söödamaterjalide sisalduse märkimine massiprotsentides nii, et lubatud hälbe suurus
         oleks ±15% deklareeritud väärtusest – Tarbija eksitamise keeld
      
      1.                     Eelotsuse küsimused – Vastus, mille võib selgelt tuletada kohtupraktikast – Kodukorra artikli 104 lõike 3 kohaldamine (Euroopa
            Kohtu kodukord, artikli 104 lõige 3) (vt punkt 20)
      2.                     Rahvatervise kaitse – Segasööt – Direktiiv 2002/2 (Euroopa Parlamendi ja nõukogu määrus nrº178/2002, artiklid 8 ja 16; Euroopa
            Parlamendi ja nõukogu direktiiv 2002/2, artikli 1 punkt 4) (vt punkt 45, resolutiivosa punkt 1)
      3.                     Rahvatervise kaitse – Segasööt – Direktiiv 2002/2 (EÜ artiklid 233 ja 234; Euroopa Parlamendi ja nõukogu direktiiv 2002/2,
            artikli 1 punkti 1 alapunkt b) (vt punkt 63, resolutiivosa punkt 2)
      Ese
      
         
               Eelotsusetaotlus – Consiglio di Stato – Tagajärjed, mis on Euroopa Kohtu otsusel liidetud kohtuasjades C‑453/03, C‑11/04,
                  C‑12/04 ja C‑194/04 (ABNA jt), millega tunnistatakse osaliselt tühiseks Euroopa Parlamendi ja nõukogu 28. jaanuari 2002. aasta
                  direktiiv 2002/2/EÜ, millega muudetakse nõukogu direktiivi 79/373/EMÜ segasööda ringlusse laskmise kohta ning tunnistatakse
                  kehtetuks komisjoni direktiiv 91/357/EMÜ (EÜT L 63, lk 23; ELT eriväljaanne 03/35, lk 245) – Institutsioonide kohustus võtta
                  vastu uus õigusakt.
               
            Resolutiivosa
      
         
                  1.
               
               
                  
               
               
                  	Euroopa Parlamendi ja nõukogu 28. jaanuari 2002. aasta direktiivi 2002/2/EÜ (millega muudetakse nõukogu direktiivi 79/373/EMÜ
                     segasööda ringlusse laskmise kohta ning tunnistatakse kehtetuks komisjoni direktiiv 91/357/EMÜ) artikli 1 punkti 4, mis näeb
                     ette kohustuse märkida segasööda etiketile söödas esinevate söödamaterjalide sisaldus massiprotsentides nii, et lubatud hälbe
                     suurus oleks ±15% deklareeritud väärtusest, tuleb tõlgendada nii, et see säte ei ole vastuolus Euroopa Parlamendi ja nõukogu
                     28. jaanuari 2002. aasta määruse (EÜ) nr 178/2002 (millega sätestatakse toidualaste õigusnormide üldised põhimõtted ja nõuded,
                     asutatakse Euroopa Toiduohutusamet ja kehtestatakse toidu ohutusega seotud menetlused) artiklitega 8 ja 16, mille eesmärk
                     on eelkõige tagada, et sööda märgistamine ja esitlemine ei oleks tarbijaid eksitav.
                  
               
            
         
                  2.
               
               
                  
               
               
                  	Kuna direktiivi 2002/2 artikli 1 punkti 1 alapunkt b nägi ette sõltumatu kohustuse, mis ei olnud seotud selle direktiivi teiste
                     sätetega, ei tekitanud nimetatud sätte tühiseks tunnistamine Euroopa Kohtu 6. detsembri 2005. aasta otsusega liidetud kohtuasjades
                     C‑453/03, C‑11/04, C‑12/04 ja C‑194/04: ABNA jt õiguslünka või õigusnormide vastuolu, mis sunniks ühenduse institutsioone
                     vastu võtma direktiivi 2002/2 sisulisi muudatusi.
                  
               
            
         
                   
               
               
                  
               
               
                  	Igal juhul on õigusnormi tühisus Euroopa Kohtu vastava tühiseks tunnistamise otsuse otsene tagajärg ning liikmesriikide kohtute
                     ülesanne on teha sellest järeldused omaenda õiguskordades.